**H O T Ă R Â R E**

**privind aprobarea cererii de finanțare și a devizului general estimativ privind obiectivul de investitii “Modernizarea și reabilitarea drumurilor județene: DJ 107R Cluj-Napoca – Sălicea – Ciurila - Filea de Jos - Filea de Sus – Săcel – Băișoara -Muntele Băișorii, km 8+300- km 47+350”, în vederea includerii la finanțare prin Programul național de investiții „Anghel Saligny”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 197 din 26.10.2021 privind solicitarea de aprobare a cererii de finanțare și a devizului general estimativ privind obiectivul de investiții “Modernizarea și reabilitarea drumurilor județene: DJ 107R Cluj-Napoca – Sălicea – Ciurila - Filea de Jos - Filea de Sus – Săcel – Băișoara - Muntele Băișorii, km 8+300- km 47+350”, în vederea includerii la finanțare prin Programul național de investiții „Anghel Saligny”, propus de Președintele Consiliului Județean Cluj, domnul Alin Tișe, care este însoțit de Referatul de aprobare cu nr. 38.545/26.10.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 38.545/26.10.2021 şi de Avizul cu nr. 38.545/28.10.2021 adoptat de Comisia de specialitate nr. 2, în conformitate cu art. 182 alin. (1) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 182 alin. (4) coroborate cu ale art. 136 alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

Ținând cont de prevederile:

* Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny";
* Anexei nr. 2.13. ”Rețeaua de drumuri județene din Județul Cluj” la Hotărârea Guvernului nr. 540/2000 privind aprobarea încadrării în categorii funcționale a drumurilor publice si a drumurilor de utilitate privată deschise circulației publice, cu modificările şi completările ulterioare;
* Ordinului Ministrului dezvoltării, lucrărilor publice şi administraţiei nr. 1.333/2021 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a) - d) din Ordonanţa de urgenţă a Guvernului nr. 95/2021;
* Ordinului Ministrului dezvoltării, lucrărilor publice şi administraţiei nr. 1.321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a) - c) din Ordonanţa de urgenţă a Guvernului nr. 95/2021 pentru aprobarea Programului naţional de investiţii "Anghel Saligny";
* Hotărârii Consiliului Județean Cluj nr. 63/2021 privind aprobarea Programului de lucrări de modernizare şi reabilitare şi a programului de lucrări de întreținere curentă și periodică a unor drumuri judeţene din Judeţul Cluj pentru anul 2021, modificată prin Hotărârea Consiliului Județean Cluj nr. 157/2021;

În conformitate cu prevederile:

* art. 108 lit. e) și ale art. 173 alin. (1) lit. b) și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 - 2, ale art. 7, ale art. 14 – 16 și art. 22 din Ordonanţei Guvernului privind regimul drumurilor nr. 43/1997, aprobată prin Legea nr. 82/1998, republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă cererea de finanțare privind obiectivul de investiții “Modernizarea și reabilitarea drumurilor județene: DJ 107R Cluj-Napoca – Sălicea – Ciurila - Filea de Jos - Filea de Sus – Săcel – Băișoara - Muntele Băișorii, km 8+300- km 47+350”, în vederea includerii la finanțare prin Programul național de investiții „Anghel Saligny”, cuprinsă în **anexa nr. 1** care face parte integrantă din prezenta hotărâre.

**Art. 2.** Se aprobă devizul general estimativ privind obiectivul de investiții “Modernizarea și reabilitarea drumurilor județene: DJ 107R Cluj-Napoca – Sălicea – Ciurila - Filea de Jos - Filea de Sus – Săcel – Băișoara - Muntele Băișorii, km 8+300- km 47+350”, în vederea includerii la finanțare prin Programul național de investiții „Anghel Saligny” cuprins în **anexa nr. 2** care face parte integrantă din prezenta hotărâre.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public şi Privat al Judeţului Cluj.

**Art. 4.** Prezenta hotărâre se comunică Direcției Generale Buget-Finanțe, Resurse Umane; Directiei Dezvoltare și Investiții; Direcţiei de Administrare a Domeniului Public şi Privat, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 192 din 28 octombrie 2021**

*Prezenta hotărâre a fost adoptată cu 29 de voturi “pentru” și 4 ”abțineri”, fiind astfel respectate prevederile legale privind majoritatea de voturi necesară.*